****

**ASOCIACIJOS „LIETUVOS SKAUTIJA“**

**SUTARTIS SU IŠVYKSTANČIUOJU Į TARPTAUTINĮ RENGINĮ**

\_\_\_\_\_\_\_\_\_\_\_\_\_\_\_\_\_\_\_\_

Kaunas

**Lietuvos skautija**, įmonės kodas 191907421, esanti Trakų g. 18, LT-44236, Kaunas, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio (-s) pagal asociacijos įstatus (toliau – Savanoriškos veiklos organizatorius, Lietuvos skautija), ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** gimimo data \_\_\_\_\_\_\_\_\_\_\_\_\_\_\_\_\_\_\_\_\_\_, gyvenanti (-s) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (toliau – Savanoris) sudarė šią sutartį su išvykstančiu (toliau – Sutartis) į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Toliau Sutartyje abi šalys kartu vadinamos Šalimis.

1. **SUTARTIES OBJEKTAS IR PASKIRTIS**
	1. Ši sutartis nustato Lietuvos skautijos atstovo tarptautiniame renginyje teises ir pareigas.
	2. Sutartimi Šalys įsipareigoja bendradarbiauti, siekiant suderinti Savanorio ir Savanoriškos veiklos organizatoriaus poreikius ir lūkesčius siunčiant delegatą į tarptautinį renginį.
2. **ŠALIŲ TEISĖS IR PAREIGOS**
	1. Savanoriškos veiklos organizatorius įsipareigoja:
		1. Sudaryti sąlygas Savanoriui atlikti Sutartyje numatytą veiklą.
		2. Suteikti informaciją ir pagalbą susijusią su pasiruošimu vykstant į tarptautinį renginį.
		3. Pagal individualų susitarimą kompensuoti bilietus, dalyvio mokestį ir kitas su kelione susijusias išlaidas.
		4. Savanoriui prašant, išduoti dokumentą patvirtinantį savanorio įgytą kompetenciją.
	2. Savanoris įsipareigoja:
		1. Būti Lietuvos skautijos nariu.
		2. Renginiuose vadovautis LS įstatais, LS nuostatais bei Saugios aplinkos sąvadu.
		3. Atsižvelgiant į renginio pobūdį atstovauti organizacijai ir pristatyti LS poziciją.
		4. Laikytis šalies, kurioje vyksta renginys, įstatymų, gerbti vietines tradicijas, kultūrą ir papročius.
		5. Susisiekti su komunikacijos koordinatoriumi dėl renginio viešinimo. Susisiekus bus suteikta prieiga prie lietuvos\_skautija instagram profilio arba pateikti kontaktai kam siųsti renginio aprašymą ir nuotraukas. Publikuoti renginio akimirkas Instagram profilyje, įkeliant nuotrauką pateikti aprašą lietuvių ir anglų kalba.
		6. Pateikti tikslų renginio pavadinimą, organizatorius, vietą, renginyje naudojamus šūkius ar grotažymes (#) bei kitus renginio atributus.
		7. Renginio metu, kiekvieną dieną, atsiųsti arba patalpinti nuotrauką Instagram dienos istorijoje (rekomenduojama bent 3 nuotraukos).
		8. Pirmąją renginio dieną pateikti vieną nuotrauką skirtą Lietuvos skautijos Facebook žinutei. Atsiųsti nuotrauką į press@skautai.lt, su trumpu aprašu: Kas vyksta? Kur? Ką ten veikia Lietuvos skautijos delegacija? Kurie skautai išvyko? Ko tikimasi iš renginio? Pateikti aprašą lietuvių ir anglų kalba.
		9. Per savaitę po tarptautinio renginio pabaigos parašyti straipsnį su įspūdžiais ir nuotraukomis iš renginio. Straipsnis publikuojamas puslapyje [www.skautai.lt](http://www.skautai.lt). Auditorija: visi LS nariai. Jei, tarptautinio renginio metu buvo pristatomas naujas projektas, aprašyti jį lietuvių kalba ir palikti nuorodas į informacinius šaltinius (puslapius anglų ar kitomis kalbomis).
		10. Ne vėliau kaip per vieną mėnesį nuo renginio pabaigos, pateikti LS patvirtintą tarptautinių renginių ataskaitą (priedas nr. 1) Lietuvos skautijos užsienio ryšių skyriaus koordinatoriui international@skautai.lt.
		11. Sudalyvauti artimiausiame Pirmijos posėdyje ir gyvai pristatyti savo patirtį po renginio.
		12. Per 10 darbo dienų nuo renginio pabaigos pateikti finansinius dokumentus (prašymas grąžinti lėšas (priedas nr. 2), sąskaitos faktūros su Lietuvos skautijos rekvizitais ir kt.), patvirtinančius išlaidas vykstant į/iš renginio ir renginio metu, dėl kompensacijos pagal individualų susitarimą (2.1.3. sutarties punktas).
		13. Po tarptautinio renginio dalyvauti LS Pirmijos veikloje ne trumpiau kaip 24 mėn. pagal įgytas kompetencijas renginyje arba pagal poreikį.
	3. Savanoris turi teisę:
		1. Būti informuotas apie savanoriškos veiklos apimtis, esamus ir galimus rizikos veiksnius sveikatai ir saugai, kurie gali iškilti tarptautinio renginio metu.
		2. Gauti reikalingas priemones, informaciją, konsultacinę ar techninę pagalbą.
		3. Gauti dokumentą, patvirtinantį įgytą kompetenciją.
3. **SUTARTIES GALIOJIMAS**
	1. Sutartis įsigalioja nuo jos pasirašymo momento ir galioja iki sutarties veiklų atlikimo.
	2. Sutartis gali būti nutraukta Šalių susitarimu arba vienai iš Šalių nevykdant sutartinių įsipareigojimų.
	3. Savanoriškos veiklos organizatorius turi teisę vienašališkai nutraukti Sutartį, jeigu Savanoris netinkamai ir (ar) nekokybiškai vykdo Sutartyje numatytus įsipareigojimus arba jų nevykdo.
		1. Savanoriškos veiklos organizatoriaus vienašališkos sutarties nutraukimo atveju, Savanoris

atlygina visus patirtus nuostolius (kelionės bilietai ir kt.).

* 1. Sutartis gali būti keičiama ir papildoma tik Šalių rašytiniu susitarimu. Visi šios Sutarties pakeitimai ir/ar papildymai tampa šios Sutarties neatskiriama dalimi ir įgyja teisinę galią tik sudaryti raštu ir pasirašyti Šalių.
1. **KITOS NUOSTATOS**
	1. Šalis atleidžiama nuo atsakomybės už Sutarties nevykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (force majeure).
	2. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
	3. Šalys įsipareigoja laikyti paslaptyje bet kokią informaciją, perduotą viena kitai, bei imtis visų priemonių, kad gauta informacija nepatektų tretiesiems asmenims Sutarties galiojimo terminu bei neribotą laikotarpį po to.
	4. Bet kokie nesutarimai ar ginčai, kylantys tarp Šalių dėl Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisme pagal Savanoriškos veiklos organizatoriaus buveinės vietą.
	5. Ši sutartis sudaryta dviem egzemplioriais, turinčiais tokią pačią juridinę galią, po vieną kiekvienai šaliai.
	6. Sutarties Šalys ir rekvizitai:

|  |  |
| --- | --- |
| Vyriausiasis skautininkas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas, vardas ir pavardė) A.V.  | Savanoris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas, vardas ir pavardė) |

PRIEDAS NR. 1

Tarptautinio renginio LS delegato ataskaita

|  |  |
| --- | --- |
| Vardas, pavardė, pareigos organizacijoje |  |
| Renginio pavadinimas |  |
| Renginio data ir vieta  |  |
|  |  |
| Pagrindinės renginio išvados, kurios, jūsų nuomone, turi[ės] įtakos organizacijai, atsižvelgiant į Lietuvos skautijos prioritetus |  |
| Pagrindiniai renginio aspektai, kuriais norite pasidalinti  |  |
| Jūsų įgytos žinios/ko išmokote renginio metu?  |  |
| Ką norėtumėte pakeisti renginyje, kad jis taptu sėkmingesnis ateityje? |  |

Pateikta informacija yra teisinga: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas ir pavardė)

PRIEDAS NR. 2

Prašymas dėl renginio išlaidų kompensavimo

**Lietuvos skautijos vyr. skautininkui**

**PRAŠYMAS**

DĖL RENGINIO IŠLAIDŲ KOMPENSAVIMO

Data

Renginio dalyvio duomenys

|  |  |
| --- | --- |
| Vardas, pavardė |   |
| El. pašto adresas |   |
| Sąskaitos numeris | LT |
| Bankas |   |
| Renginio pavadinimas už ką grąžinamos lėšos |   |
| Renginio vieta |   |
| Renginio data |   |

 Prašau kompensuoti kelionės išlaidas, patirtas vykstant į renginio vykdymo vietą ir atgal iš jos, pervedant į man priklausančią banko sąskaitą.

Dalyvio vardas, pavardė, parašas: